Estimat Vicepresident,

T’escric aquestes línies des del més absolut agraïment i respecte.

Ha estat un any i mig (pareix que ha estat molt més) intens i productiu. Hem fet bon equip i crec que hem fet bona feina:

* + l’stand premiat
	+ els premis de turisme
	+ el programa Better in winter
	+ la millora a les fires i la gran feina als fam i presstrips
	+ la contractació de les empreses de relacions públiques als mercats emissors
	+ l’escolta activa a Twitter i Tripadvisor
	+ l’elaboració del compte satèl·lit
	+ l’impuls al SICTED a totes les illes
	+ la nova web i la reconversió difícil de “l'escaparate turístic”
	+ la posada en marxa de les xarxes socials
	+ la IGTM
	+ els clubs de producte!
	+ els nous spots
	+ les publicacions Better in winter i nous mapes.
	+ els nous progames europeus que hem impulsat
	+ el programa de gestió que estam a punt de posar en marxa
	+ la petjada ecològica
	+ els estudis sobre la percepció del turisme, els hàbits dels mercats emissors, el baròmentre.
	+ gestió de l’ITS!
	+ recuperació dels nostres companys acomiadats
	+ etc.

Ara toca deixar-ho, fer-ho fàcil i no permetre que ningú pugui utilitzar la demagògia per fer mal a un govern de gent compromesa. Per això present la meva dimissió i et deman que l'acceptis.

Estic més que convençut que aquesta acusació no tendrà cap transcendència, perquè hem fet les coses ben fetes, més enllà fins i tot del que marca la legalitat. Però entenc que ara ja no es tracta d’això, i no estic disposat a sotmetre a la meva família, al Govern i a mi a un escarni que, independentment de la veritat, farà de la notícia un motiu d’atac continu.

Moltes gràcies per la feina que m’has permès fer, per la teva confiança i amistat, per donar impuls als meus impulsos, pel teu seny i els teus consells.

I perdona els errors, les equivocacions o allò que no ha sortit tot lo bé que haguéssim volgut.

Ha estat curt però intens, molt d’intens. De tot m’enduc la bona feina, però també m’enduc l’amistat, els somriures, les complicitats...

Esper que tot vos vagi molt bé, que continueu amb la bona feina, que les crítiques injustes no vos facin defallir.

M’entristeix molt aquest comiat perquè els reptes que estàvem afrontant amb encert eren molts, però entenc que és el més convenient pel Govern.

D’aquí uns mesos es demostrarà que hem fet les coses ben fetes, i tots els que ens han prejutjat veuran que no tenien raó i que, probablement, som els que més ens hem deixat la pell per complir amb el servei públic que se’ns ha encomanat.

Comptau amb mi personalment per allò que hagueu de menester.

Ara ens trobam immersos en World Travel Market i estam tancant diversos temes. Si trobau que he de tancar aquests temes estic a la vostra disposició per fer la meva transició el més fàcil possible, tot i la meva renúncia irrevocable que pot tenir la data que considereu convenient.

Una abraçada forta,

Pere Muñoz Perugorria

Palma, 09 d’octubre de 2017